Νίκος Λυμπερόπουλος

Ο Νίκος Λυμπερόπουλος (Φιλιατρά, 4 Αυγούστου 1975) είναι Έλληνας παλαίμαχος διεθνής ποδοσφαιριστής. Τον Δεκέμβριο του 2007 ψηφίστηκε από τον Π.Σ.Α.Π. ως ο καλύτερος Έλληνας ποδοσφαιριστής του πρωταθλήματος Α΄ Εθνικής (Σούπερ Λιγκ) της περιόδου 2006-07.

 Καριέρα ποδοσφαιριστή 
 Σε συλλογικό επίπεδο 
Έκανε τα πρώτα του ποδοσφαιρικά βήματα στην Εράνη Φιλιατρών, με την οποία κατέκτησε το πρωτάθλημα της Ε.Π.Σ. Μεσσηνίας, αγωνίστηκε στη Δ΄ Εθνική, όπου πήρε το πρωτάθλημα του ομίλου και προβιβάστηκε στη Γ΄ Εθνική. Στη συνέχεια μεταγράφηκε στην Καλαμάτα, με την οποία ανέβηκε στην Α΄ Εθνική.

Παράλληλα, αγωνιζόταν στις εθνικές ομάδες Νέων και Ελπίδων και κίνησε το ενδιαφέρον του Παναθηναϊκού, στον οποίο μεταγράφηκε το 1997 και αγωνίστηκε με μεγάλη επιτυχία για επτά χρόνια στην Ελλάδα και στις ευρωπαϊκές διοργανώσεις, έχοντας 186 συμμετοχές σε αγώνες πρωταθλήματος και 72 τέρματα. Η μεταγραφή του το 1996 είχε κοστίσει συνολικά 500 εκ. δραχμές (400 εκ. στην Καλαμάτα και 100 στον παίκτη για 5 χρόνια) μία από τις πιο ακριβές στην ιστορία του ελληνικού ποδοσφαίρου τότε. 

Το 2004 αποχώρησε από τον Παναθηναϊκό και επόμενος σταθμός της καριέρας του ήταν η ΑΕΚ, όπου παρέμεινε τα επόμενα πέντε χρόνια με απολογισμό 141 συμμετοχές και 67 τέρματα στο πρωτάθλημα.

Το 2003 (με τον Παναθηναϊκό) και το 2007 (με την ΑΕΚ) αναδείχθηκε πρώτος σκόρερ του πρωταθλήματος.

Στις 13 Ιουλίου 2008 ανακοινώθηκε ότι ο Λυμπερόπουλος θα συνεχίσει την καριέρα του στην Άιντραχτ Φραγκφούρτης,Στην Άιντραχτ Φραγκφούρτης ο Λυμπερόπουλος, www.contra.gr υπογράφοντας διετές συμβόλαιο. Στην πρώτη του περίοδο εκεί αναδείχθηκε πρώτος σκόρερ της ομάδας με 9 τέρματα στο πρωτάθλημα και 1 στο κύπελλο Γερμανίας.

Στις 2 Ιουνίου 2010 υπέγραψε μονοετές συμβόλαιο στην ΑΕΚ, στην οποία παρέμεινε ακόμη μία περίοδο, μέχρι το 2012, όταν και αποφάσισε να εγκαταλείψει την ενεργό δράση.

 Στις εθνικές ομάδες 
Στις 24 Ιανουαρίου 1996 πραγματοποίησε το ντεμπούτο του με την εθνική Ανδρών, στην εντός έδρας φιλική αναμέτρηση εναντίον του Ισραήλ (2-1), ενώ σημείωσε το πρώτο του τέρμα στις 15 Οκτωβρίου 1998 απέναντι στη Γεωργία (3-0).

Παρά το γεγονός ότι δεν ήταν στις επιλογές του Ότο Ρεχάγκελ για το Euro 2004, ο ρόλος του ήταν καθοριστικός στην πορεία της Ελλάδας προς το Euro 2008, καθώς στην προκριματική φάση σημείωσε καθοριστικά τέρματα στους αγώνες εναντίον της Βοσνίας - Ερζεγοβίνης (3-2), της Μολδαβίας εντός (2-1) και εκτός έδρας (0-1), με αποτέλεσμα ο Γερμανός προπονητής να τον συμπεριλάβει στην αποστολή για την τελική φάση της διοργάνωσης, όπου αγωνίστηκε σε έναν αγώνα (εναντίον της Ρωσίας). 

Υπήρξε βασικό στέλεχος της Ελλάδας ως το 2009, όταν αποφάσισε να αποχωρήσει. Τον Οκτώβριο του 2010 όμως επέστρεψε όταν κλήθηκε ξανά από τον νέο ομοσπονδιακό προπονητή Φερνάντο Σάντος. Η τελευταία του συμμετοχή ήταν στον αγώνα των προημιτελικών του Euro 2012 εναντίον της Γερμανίας, ενώ το τελευταίο του τέρμα σημειώθηκε σε φιλικό αγώνα απέναντι στην Ουγγαρία. Με την Ελλάδα πέτυχε 13 τέρματα σε 76 συνολικά εμφανίσεις, καταλαμβάνοντας έτσι τη δέκατη θέση στον σχετικό πίνακα με τους σκόρερ όλων των εποχών.Η πρώτη δεκάδα των σκόρερ της Εθνικής

Υπήρξε βασικό στέλεχος και της εθνικής Ελπίδων που έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας.

Το 1997 κατέκτησε το Παγκόσμιο Κύπελλο Ποδοσφαίρου Ενόπλων 1997 με την εθνική Ενόπλων στην Τεχεράνη πετυχαίνοντας το νικητήριο τέρμα του τελικού, ενώ αναδείχθηκε και πρώτος σκόρερ της ελληνικής ομάδας.

 Στατιστικά στοιχεία ανά περίοδο 
 Σε συλλογικό επίπεδο 
 Σε συλλογικό επίπεδο Πρωτάθλημα Κύπελλο Διεθνή Σύνολο Περίοδος  Σύλλογος  ΠρωτάθλημαΣυμμετοχέςΤέρματαΣυμμετοχέςΤέρματαΣυμμετοχέςΤέρματαΣυμμετοχέςΤέρματα Ελλάδα Πρωτάθλημα Κύπελλο Ευρώπη Σύνολο 1990-91 β' Εράνη Φιλιατρών A' κατ. ΕΠΣ Μεσσηνίας     –  –     1991-92 Δ' Εθνική 45  28  –  –  45  28 1992-93 1993-94 α' Γ' Εθνική 8  5  2  0  –  10  5 1993-94 β' Καλαμάτα Β' Εθνική 21  5  –  –  21  5 1994-9527442 – 3161995-96 Α' Εθνική301142 – 34131996-97Παναθηναϊκός327643241131997-9827284 – 3561998-993113538344191999-002623435135272000-0126116314146152001-02170311023032002-032716428239202003-04ΑΕΚ2713736140172004-05289936143132005-062714522034162006-072918109239202007-08301310803913 Γερμανία Πρωτάθλημα Κύπελλο Ευρώπη Σύνολο2008-09 Άιντραχτ Φραγκφούρτης Μπουντεσλίγκα Γερμανίας29921 – 31102009-1021132 – 243 Ελλάδα Πρωτάθλημα Κύπελλο Ευρώπη Σύνολο2010-11 ΑΕΚ Σούπερ Λιγκ Ελλάδας237635234122011-12301010403510 Σύνολα στην Ελλάδα51120976358817675261 Σύνολα στη Γερμανία501053 – 5513 Γενικά σύνολα56121981388817730274

 Στις εθνικές ομάδες 
 ΕλλάδαΠερίοδοςΣυμμετοχέςΤέρματα 1996 3 0 1998 3 1 1999 14 4 2000 9 2 2001 7 1 2002 2 0 2003 1 0 2005 4 1 2006 5 1 2007 7 2 2008 10 1 2009 2 0 2011 7 0 2012 2 0 Σύνολο 76 13

 Καριέρα τεχνικού διευθυντή 
Το καλοκαίρι του 2013 ανακοινώθηκε η πρόσληψή του ως τεχνικού διευθυντή στην ΑΕΚ,Τεχνικός διευθυντής στην ΑΕΚ ο Λυμπερόπουλος, www.sportculture.gr θέση από την οποία αποχώρησε έναν χρόνο αργότερα, τον Ιούνιο του 2014.Τέλος ο Λυμπερόπουλος από την ΑΕΚ, www.tanea.gr 

Τον Δεκέμβριο του 2016 ανακοινώθηκε η συνεργασία του με τον Παναθηναϊκό, αναλαμβάνοντας τη θέση του τεχνικού διευθυντή, επιστρέφοντας στους "πράσινους" έπειτα από 13,5 χρόνια. Στις 23 Ιουνίου 2017 παραιτήθηκε από τη θέση αυτή.

Στις 8 Σεπτεμβρίου 2017 ανέλαβε για δεύτερη φορά χρέη τεχνικού διευθυντή στην ΑΕΚ. Τον Αύγουστο του 2019 ολοκληρώθηκε και η δεύτερη θητεία του ως τεχνικός διευθυντής της ΑΕΚ.

 Τίτλοι - Διακρίσεις 
 Παγκόσμιο Κύπελλο Ποδοσφαίρου Ενόπλων 1997
 Κυπελλούχος Ελλάδας: 2011
 Πρώτος σκόρερ Α΄ Εθνικής: 2002-03, 2006-07.
 Πρωτάθλημα Β΄ Εθνικής: 1995 (Καλαμάτα).
 Πρωτάθλημα Δ΄ Εθνικής: 1993 (Εράνη Φιλιατρών).
 Πρωτάθλημα Α΄ κατηγορίας Ε.Π.Σ. Μεσσηνίας: 1991 (Εράνη Φιλιατρών).

 Παραπομπές 

 Εξωτερικοί σύνδεσμοι 



Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Έλληνες ποδοσφαιριστές στο εξωτερικό